KOMMISSIONENS FORORDNING (EU) Nr. 54/2011
af 21. januar 2011
om ændring af forordning (EU) nr. 447/2010 om salg af skummetmælkspulver ved licitation for så vidt angår datoen for indlagring af skummetmælkspulver
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra f) og j), sammenholdt med artikel 4, og
ud fra følgende betragtninger:
(1)
I artikel 1 i Kommissionens forordning (EU) nr. 447/2010 af 21. maj 2010 (2) er det fastsat, at interventionsskummetmælkspulver, der skal sælges, skal være indlagret før den 1. maj 2009.
(2)
Under hensyn til den nuværende situation for efterspørgsel, priser og interventionslagre på markedet for skummetmælkspulver bør skummetmælkspulver, der blev indlagret før den 1. november 2009, udbydes til salg.
(3)
Forordning (EU) nr. 447/2010 bør derfor ændres.
(4)
For straks at kunne udbyde skummetmælkspulver til salg bør denne forordning træde i kraft umiddelbart efter offentliggørelsen i Den Europæiske Unions Tidende.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Artikel 1 i forordning (EU) nr. 447/2010 affattes således:
«Artikel 1
Anvendelsesområde
Skummetmælkspulver, der blev indlagret før den 1. november 2009, udbydes til salg ved licitation på de betingelser, som er fastsat i afsnit III i forordning (EU) nr. 1272/2009.»
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. januar 2011.